Source: https://www.fink.ee/oigusabi/toooigus/
Timestamp: 2019-02-18 22:08:17+00:00

Document:
Tööõigus – advokaat nõustab ja esindab │ Advokaadibüroo FINK
TööõigusEve Fink2019-02-13T12:20:01+00:00
Tööõigus – advokaat nõustab ja esindab
Tööõigus – advokaat nõustab ja esindab tööandjat ja töötajat. Õigusabi tööõiguslike dokumentide koostamisel ja esindus töövaidluses.
Advkaadibüroo FINK nõustab ja esindab kliente töösuhtes esile kerkivates küsimustes alates töölepingu sõlmimisest kuni töövaidluseni kohtus.
Mis on tööleping ja millal loetakse tööleping sõlmituks?
Töölepingu alusel teeb füüsiline isik (töötaja) teisele isikule (tööandja) tööd, alludes tema juhtimisele ja kontrollile.
Tööandja maksab töötajale töö eest tasu.
Riigikohus on selgitanud, et et töölepingu võib sõlmida kas kirjalikult või kaudse tahteavaldusega, mis väljendub teos, millest võib järeldada tahet tuua kaasa õiguslik tagajärg. Kaudseks tahteavalduseks sõlmida tööleping tööandja pakutud tingimustel võib olla töötaja tööle asumine. Sellisel juhul on töötajal õigus nõuda töölepingu seaduse § 5 lg 3 järgi lepingu kirjalikku vormistamist. Selleks, et töölepingu saaks töölepingu seaduse § 4 lg 2 teise lause järgi lugeda sõlmituks töötaja tööd tegema asumisega, ei piisa töötaja tööle ilmumisest, vaid tööandja ei tohi ka töötaja tööle asumisele vastu vaielda. Riigikohtu seisukoht on, et töölepingu seaduse § 4 lg-t 4 tuleb tõlgendada selliselt, et töölepingu sõlmimine on võimalik ka muus vormis kui kirjalikult või töötaja tööle asumisega. Riigikohtu selgitustest järeldub, et tööleping on sõlmitud, kui järgmised tingimused on täidetud: pooled vahetasid vastastikused tahteavaldused (pakkumuse esitamise ja sellele nõustumuse andmisega või muul viisil), mille eesmärgiks oli luua töösuhe ja olla lepinguliselt seotud ning pooled saavutasid kokkuleppe kõikides olulistes töölepingu tingimustes. (Riigikohtu 19. jaanuari 2018. a otsus tsiviilasjas nr 2-16-5811, punktid 12.1−12.2)
Millal ei kohaldata töölepingu sätteid?
Töölepingu seaduse § 1 lõigetes 4 ja 5 on öeldud, et töölepingu kohta sätestatut ei kohaldata lepingule, mille kohaselt töö tegemiseks kohustatud isik on töö tegemise viisi, aja ja koha valikul olulisel määral iseseisev. Töölepingu kohta sätestatut ei kohaldata juriidilise isiku juhtorgani liikme ega välismaa äriühingu filiaali juhataja lepingule. Samas on Riigikohus selgitanud, et kuigi üldjuhul ei kuulu juriidilise isiku juhtorgani liikme suhe juriidilise isikuga töölepingu seaduse reguleerimisalasse, ei ole lepinguvabaduse põhimõttest tulenevalt pooltel ka keelatud samaaegselt juhtorgani liikme staatusega olla sama juriidilise isikuga töösuhtes. Muu hulgas võib see olla tingitud töötaja soovist saada suuremaid sotsiaalseid tagatisi. (Riigikohtu 11. septembri 2015. a otsus haldusasjas nr 3-3-1-25-15, punkt 11).
Advokaadibüroo FINK annab õigusabi tööõigusega seotud küsimustes:
Töölepingu koostamine, töölepingu sõlmimine, töölepingu tingimused
Töötaja tootmis- või ärisaladuse hoidmise kohustus
Töötasu, majandustulemuselt makstav tasu, tehingutelt makstav tasu

References: Riigikohus 
 § 5
 § 4
 § 4
 § 1
 Riigikohus